स्व० जगदीश चन्द्र साठे होर स्हाड़ी डुग्गर धरती दी इक नोखी शखसीयत हे। ओ इक खुश-मज़ाज सज्जन ते हर-दिल-अज़ीज इन्सान हे। जात-बरादरी दी संकीर्ण भावना ते मज़हबी जनून दी तंगदिली कोला उप्पर इक सांझे दोस्त हे। उंदे स्टडी रूम च जिसलै कोई आदमी जंदा हा तां उत्थैं सत्त साई बाबा दियें इद्धर-उद्धर टंगी दियें केइयैं तस्वीरें दे कन्नै श्री गणेश, राम, कृष्ण, शिव ते दुर्गा बगैरा दियें तस्वीरें दे बिच जिसलै मक्के-मदीनें केई मश्हूर चर्चे ते गुरू-दुआरें दियां तस्वीरां बी टंगी दियां दिखदा हा तां मनै च इयै सोचदा हा जे ए कमरा ते सांप्रदायक सद्‌भावना ते भाईचारे दा स्हेई मंदर ऐ।